Alien: Covenant

Alien: Covenant on vuonna 2017 ensi-iltansa saanut kauhu- ja tieteiselokuva, jonka on ohjannut Ridley Scott. Se on jatko-osa vuoden 2012 elokuvalle Prometheus ja kuudes osa virallisessa Alien-elokuvasarjassa. Elokuvan pääosissa ovat Michael Fassbender, Katherine Waterston, Billy Crudup, Danny McBride ja Demián Bichir. 

Juonikuvaus
Siirtokunta-alus Covenantin miehistö on matkalla galaksin kauimmaisella laidalla. Matkallaan he vastaanottavat hätäsignaalin planeetalta, jonka he uskovat olevan koskematon paratiisi. Todellisuudessa se on kuitenkin synkkä ja vaarallinen maailma, jonka ainoa asukas on synteettinen androidi David (Michael Fassbender) – selviytyjä epäonniselta Prometheus-tutkimusretkeltä. Kohdatessaan ennennäkemättömän uhkan miehistön täytyy yrittää tuskaisaa pakoa.

 Näyttelijät 

 Tuotanto 
 Kuvaukset 
Elokuvan kuvaukset käynnistyivät 4. huhtikuuta 2016 Milford Soundin vuonossa Fiordlandin kansallispuistossa Uudessa-Seelannissa.

 Peruttu jatko-osa 
Alun perin Ridley Scott sanoi suunnitelleensa kaksi jatko-osaa Prometheukselle, mistä päädyttäisiin alkuperäiseen Alieniin. Tuolloin hän myös lisäsi mahdollisuuden jopa neljään elokuvaan ennen alkuperäistä elokuvaa. Marraskuussa 2015 Scott ilmoitti Alien: Covenantin olevan ensimmäinen osa esiosatrilogiassa ennen juonikuvion yhdistymistä vuoden 1979 Alien-elokuvaan. Esiosatrilogian luvattiin kertovan Xenomorphien syntyhistorian.

Alien: Covenant ei menestynyt odotuksien mukaisesti, mutta Scott ilmoitti toistuvasti halunsa työstää sille jatko-osaa. Scott ilmoitti, että hän suunnitteli elokuvan juonen keskittyvän tekoälyyn. Kun 21st Century Fox siirtyi Disneyn omistukseen, jatko-osasta tuli epävarma. Prometheuksen ja Covenantin aloittama juoni jäi lopulta kesken, kun suunniteltu jatko-osa peruttiin, ja sen sijaan Disney julkisti uuden elokuvan Alien: Romulus, joka sijoittuu juonellisesti elokuvien Alien – kahdeksas matkustaja (1979) ja Aliens – paluu (1986) väliin.

 Arvostelut 
+SivustoArvioArvosanaMetacriticmetascore65/100 Rotten Tomatoestomatometer65% 

Lähteet

Aiheesta muualla





 Alien: Covenant Wikia-sivustolla  

Covenant
Luokka:Ridley Scottin ohjaamat elokuvat
Luokka:Vuoden 2017 yhdysvaltalaiset elokuvat